Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Rumānijas pieteikums EGF/2011/014 RO/Nokia) /* COM/2012/0618 final */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā ar elastīguma mehānisma starpniecību ļauts izmantot Eiropas Globalizācijas pielāgošanās fonda (EGF) līdzekļus ne vairāk kā EUR 500 miljonu apmērā gadā papildus finanšu shēmas attiecīgajām izdevumu kategorijām. Spēkā esošie noteikumi par EGF ieguldījumiem ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. Rumānija 2011. gada 22. decembrī iesniedza pieteikumu EGF/2011/014 RO/Nokia par EGF finansiālo ieguldījumu pēc darbinieku atlaišanas no darba uzņēmumā SC Nokia Romania SRL un viena tās piegādātāja uzņēmumā Rumānijā. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu secināja, ka regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF atsauces Nr. || EGF/2011/014 Dalībvalsts || Rumānija 2. pants || a) Galvenais uzņēmums || SC Nokia Romania SRL Piegādes un pakārtotās ražošanas uzņēmumi || 1 Pārskata periods || 21.8.2011. – 21.12.2011. Datums, kad sāk sniegt individualizētos pakalpojumus || 8.12.2011. Pieteikuma iesniegšanas datums || 22.12.2011. Atlaisto darbinieku skaits pārskata periodā || 1 904 Atlaisto darbinieku skaits pirms un pēc pārskata perioda || 0 Kopējais to atlaisto darbinieku skaits, kuri ir tiesīgi saņemt atbalstu || 1 904 To atlaisto darbinieku skaits, kuri varētu piedalīties pasākumos || 1 416 Izdevumi par individualizētajiem pakalpojumiem (EUR) || 4 346 200 Izdevumi par EGF īstenošanu[3] (EUR) || 181 000 Izdevumi par EGF īstenošanu (%) || 4,00 Kopējais budžets (EUR) || 4 527 200 EGF ieguldījums (65 %) (EUR) || 2 942 680 1. Komisijai 2011. gada 22. decembrī tika iesniegts pieteikums, un līdz 2012. gada 22. augustam tika iesniegta papildu informācija. 2. Pieteikums atbilst Regulas (EK) Nr. 927/2006 2. panta a) punkta nosacījumiem par EGF izmantošanu, un tas tika iesniegts minētās regulas 5. pantā paredzēto 10 nedēļu laikā. Saistība starp darbinieku atlaišanu un globalizācijas izraisītām nozīmīgām strukturālām pārmaiņām pasaules tirdzniecības modeļos 3. Lai pierādītu saikni starp atlaišanu un būtiskām strukturālām izmaiņām pasaules tirdzniecības modeļos globalizācijas dēļ, Rumānija apgalvo, ka pēdējos gados Eiropā IT nozarē ir parādījusies vispārēja tendence pārcelties uz Āziju. Lai risinātu problēmas saistībā ar tirgiem, uzņēmuma Nokia Corporation galvenais birojs Somijā izstrādāja stratēģiju pārvietot savas ražotnes pēc iespējas tuvāk tirgiem[4]. 4. Atlaišanu galvenais iemesls ir funkciju pārcelšana nozares ietvaros uz trešām valstīm ārpus Eiropas robežām. Mobilo tālruņu montāža, ko iepriekš veica Cluj un Salo[5], ir pārcelta uz Āziju (Ķīnu, Dienvidkoreju, Indiju un Vjetnamu, kur tiek būvēta jauna Nokia ražotne). Detaļu ražošana un apakšuzņēmēju veiktā ražošana jau ir pārcelta ārpus Eiropas. Sekojot ražošanas uzsāktajai virzībai, gan dizaina, gan ražojuma izstrāde jau ir vai tiek pārcelta uz ārzemēm. 5. Nokia Corporation tirdzniecības statistika liecina[6], ka 2010. un 2011. gadā neto pārdošanas apjoms palielinājās Ķīnā, Indijā, Krievijā un Brazīlijā, bet Eiropas lielākajos tirgos (izņemot Vāciju), tostarp Apvienotajā Karalistē un Spānijā, samazinājās. 6. Statistika[7] liecina arī par to, ka šāds mobilo pakalpojumu un ierīču pārdošanas apjoma pieaugums pēc ģeogrāfiskās teritorijas ir ievērojami augstāks Ķīnā un Latīņamerikā, kur pārmaiņas ik gadu ir attiecīgi 13 % un 21 % apmērā, nekā Eiropā, kur pārmaiņas 2010./2011. gadā bija − 2 %. 7. Rumānijas iestādes atsaucas uz Nokia Corporation ziņojumu par 2011. gada 4. ceturksni, kurā paustas ieceres līdz 2013. gada beigām samazināt kopējo darbaspēku par apmēram 17 000 un plānots atvērt jaunu ražotni Vjetnamas ziemeļos pie Hanojas. 8. Līdz šim mobilo telefonu nozarē ir iesniegti vairāki EGF pieteikumi, kuru visu pamatā ir ar tirdzniecību saistīta globalizācija[8]. Atlaisto darbinieku skaita noteikšana un atbilstība 2. panta a) punkta kritērijiem 9. Rumānija šo pieteikumu iesniedza saskaņā ar intervences kritērijiem 2. panta a) punktā Regulā (EK) Nr. 1927/2006, kurā paredzēti vismaz 500 atlaišanas gadījumi četru mēnešu laikā uzņēmumā dalībvalstī, ieskaitot atlaistos darbiniekus tā piegādātājuzņēmumos un pakārtotās ražošanas uzņēmumos. 10. Pieteikumā minēti 1 809 atlaisti darbinieki uzņēmumā SR Nokia Romania SRL un 95 atlaisti darbinieki viena piegādātāja uzņēmumā četru mēnešu pārskata periodā no 2011. gada 21. augusta līdz 2011. gada 21. decembrim. Visu 1 904 darbinieku atlaišanas skaitu aprēķināja saskaņā ar Regulas (EK) Nr. 1927/2006 2. panta otrās daļas trešo ievilkumu. Komisija no Rumānijas ir saņēmusi apliecinājumu par to, ka uzņēmumam vairs nav darba attiecību ar nevienu no atlaistajiem darbiniekiem. Paskaidrojums par minēto atlaišanas gadījumu neparedzamību 11. Rumānijas iestādes apgalvo, ka lēmums par Nokia ražošanas pārcelšanu un atlaišanas gadījumu raksturs bija neparedzams, jo uzņēmums periodā no 2006. līdz 2010. gadam pakāpeniski attīstījās – darbinieku skaits pieauga no 102 2006. gadā līdz 1 552 2010. gadā, vēl 800 personas strādāja uz pagaidu līguma pamata. Finansiālie rādītāji par to pašu periodu, kā norāda Rumānijas iestādes, pamatojoties uz datiem no Rumānijas Valsts finanšu ministrijas[9], liecina, ka minētajā periodā peļņa pieauga no apmēram EUR 300 000 2006. gadā līdz EUR 42,3 miljoniem 2010. gadā. 12. Tikai 2011. gada 29. septembra paziņojumā presei Somijas uzņēmums paziņoja, ka saskaņā ar uzņēmuma stratēģiju ir “jāpielāgo ražošanas jauda un jāuzlabo ražošanas darbības, lai labāk kalpotu partneru klientu un piegādātāju starptautiskajam tīklam”[10]. Uzņēmuma sacītais liecina, ka šis lēmums, kā rezultātā tika atlaists viss Cluj nodarbinātais personāls, bija korporatīvs lēmums un daļa no visaptveroša lēmuma paplašināt darbību jaunajos tirgos ārpus Eiropas Savienības. To uzņēmumu noteikšana, kuri atlaiž darbiniekus, un darbinieki, kuriem paredzēta palīdzība 13. Pieteikums attiecas uz 1 904 atlaistiem darbiniekiem, no kuriem 1 809 tika atlaisti uzņēmumā SC Nokia Rumānija SLR un vēl 95 – viena piegādātāja uzņēmumā, t. i., SC Eurest SRL. Rumānija uzskata, ka EGF pasākumus izmantot vēlēsies 1 416 darba ņēmēji. 14. To 1 416 darbinieku, kam paredzēta palīdzību, iedalījums. Kategorija || Skaits || Procenti Vīrieši || 439 || 31,00 Sievietes || 977 || 69,00 ES pilsoņi || 1 416 || 100 Personas, kas nav ES pilsoņi || 0 || 0,00 Vecumā no 15 līdz 24 gadiem || 330 || 23,31 Vecumā no 25 līdz 54 gadiem || 1 034 || 73,02 Vecumā no 55 līdz 64 gadiem || 52 || 3,67 Vecāki par 64 gadiem || 0 || 0,00 15. Rumānijas iestādes pieteikumā norāda, ka starp atlaistajiem darbiniekiem ir pieci, kam ir ilgstošas veselības problēmas vai invaliditāte. 16. Iedalījums pa profesionālajām kategorijām. Kategorija || Skaits || Procenti Vecākie speciālisti || 30 || 2,12 Speciālisti || 248 || 17,51 Ierēdņi || 119 || 8,40 Pakalpojumu nozares darbinieki un veikalu un tirdzniecības darbinieki || 6 || 0,42 Iekārtu un mašīnu operatori un izstrādājumu montieri || 963 || 68,01 Vienkāršās profesijas || 50 || 3,53 17. Saskaņā ar Regulas (EK) Nr. 1927/2006 7. pantu Rumānija ir apliecinājusi, ka tiek piemērota dzimumu līdztiesības un nediskriminēšanas politika un ka to turpinās piemērot dažādajos īstenošanas posmos, jo īpaši saistībā ar piekļuvi EGF. Attiecīgās teritorijas, tās iestāžu un ieinteresēto personu raksturojums 18. Galvenais reģions, ko ietekmē Nokia Corporation lēmums par ražošanas pārcelšanu uz Āziju, ir Cluj-Napoca pilsētas reģions, un plašāk – darba tirgus NUTS III reģionā Cluj apgabalā. Cluj-Napoca šobrīd apgabalā rada 49 % no pievienotās vērtības. Apgabala ekonomikas galvenās darbības ir koncentrētas Cluj-Napoka reģionā – ražošana, pakalpojumi, tirdzniecība un būvniecība, kā arī lauksaimniecības darbības, jo reģions atrodas Transilvānijas plato, kur ir lauksaimniecībai labvēlīgi klimata apstākļi. 19. Cluj apgabala galvaspilsēta ir Cluj-Napoca pašvaldība, kur kopā ar apkārtējām 17 pašvaldībām ir 379 705 iedzīvotāji. Nokia Corporation lēmums pārvietot savu ražošanu visvairāk skāra Cluj-Napoca pilsētu, jo lielākā daļa no atlaistajiem darbiniekiem dzīvo administratīvajā pilsētas teritorijā. 20. Saskaņā ar Cluj reģionālā statistikas direktorāta publicētajiem datiem (2008. gada beigās)[11] apgabalā nodarbināto civiliedzīvotāju valsts klasifikācija atbilstoši CAEN (Clasificarea activitatilor din economia nationala) ir šāda: lauksaimniecībā, mežsaimniecībā un zvejniecībā nodarbināti 72 300 cilvēki, rūpniecībā – 76 000, būvniecībā – 29 500 un tirdzniecībā un vairumtirdzniecībā – 52 100 cilvēki. 21. Galvenā ieinteresētā persona ir Cluj-Napoca pašvaldība. Pārejas centrs “'From JOB to Smart JOB”, kas radīts, lai palīdzētu atlaistajiem darbiniekiem, tiks nodibināts Cluj-Napoka pašvaldībā, jo transporta infrastruktūra pilsētā un ārpus tās apkalpo visas skartā apgabala pašvaldības. Sagaidāmā atlaišanas gadījumu ietekme uz nodarbinātību vietējā mērogā, reģionā vai valstī 22. Saskaņā ar Rumānijas iestāžu viedokli darbaspēka pētījums, ko publicējis Cluj reģionālais statistikas direktorāts, sniedz datus par to, ka IT un komunikāciju jomā – uzņēmuma SC Nokia Romania SRL joma (sakaru iekārtu ražošana, tas ir, NACE 2. redakcijas 26.30 klase) – 2008. gadā bija 5 700 darbinieki, un no tiem 1 255, tas ir, 30 % no kopējā skaita, strādāja uzņēmumā SC Nokia Romania SRL. 2011. gadā SC Nokia Romania SRL nodarbināto skaits sasniedza 1 956 cilvēkus, apmēram 40% no kopējā šajā jomā strādājošo iedzīvotāju skaits šajā teritorijā. 23. Nokia Corporation iesniegtajos dokumentos par kolektīvo atlaišanu uzskaitīti cilvēki, kurus paredzēts atlaist, no šādām teritorijām: 694 personas no Cluj-Napoca pilsētas lauku teritorijas, 235 personas no Cluj-Napoca pašvaldības teritorijas, 212 personas no Gherla pašvaldības, 386 personas no Dej pašvaldības un 282 personas no apgabaliem, kas nav Cluj teritorijā. 24. Tādējādi Nokia Corporation lēmums visvairāk ietekmē Cluj apgabalu, jo īpaši pašu Cluj-Napoca pilsētas reģionu. Saskaņota finansējamo individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 25. Visi turpmāk minētie pasākumi, ko ierosinājušas Rumānijas iestādes, ir savstarpēji saistīti, veidojot saskaņotu individualizēto pakalpojumu paketi, kuras mērķis ir atlaistos darbiniekus atkal integrēt darba tirgū. – Pirmsatlaišanas pakalpojumi. Atbilstīgi šim pasākumam sniegtajos pakalpojumos ietverts pārskats par tiesību normām attiecībā uz darba ņēmēju aizsardzību, pārskats par apdrošināto personu tiesībām un pienākumiem, pārskats par EGF piedāvāto palīdzību un iespējām, pārskats par darbiniekiem pieejamajiem pakalpojumiem, pārskats par brīvajām darba vietām, pārskats par pasākumiem darba tirgū, ko organizē nodarbinātības mērķiem – darba biržām, finansiāliem stimuliem, ESF finansētiem projektiem un tiem pasākumiem, ko organizē Cluj apgabala darbaspēka nodarbināmības aģentūra (AJOFM). – Darbinieku kā darba meklētāju reģistrācija pārejas centrā “From JOB to Smart JOB”. Šis pasākums ietver reģistrācijas veidlapas aizpildīšanu, lai noteiktu personu vajadzības, darbinieku statusa apstiprināšanu un centra darbību plūsmas shēmas izstrādāšanu, kā arī darbinieku personīgā statusa noteikšanu brīdī, kad tie reģistrējas centrā. Darba plāns ietver darbinieka sākotnējā profila noteikšanu, reģistrācijas veidlapas aizpildīšanu, ierosinātā rīcības plāna izstrādāšanu, lēmuma pieņemšanu saistībā ar centra darbībām, vienošanos par vēlamajiem rezultātiem, tostarp darbinieka galīgo statusu. Mērķis ir panākt pozitīvu attieksmi pret sabiedrību, izpratni par savu pašvērtību un vēlmi atrast citu darbu, kā rezultātā iespējams iegūt jaunu darba vietu ar tādu darbību palīdzību, kuras persona būs veikusi. – Informēšana, konsultācijas un profesionālā orientācija. Šīs darbības pamatā ir personas attīstības princips, un tā paredz autonomijas sekmēšanu un motivācijas līmeņa palielināšanu personai krīzes situācijā. Tajā ietverta individuālu rīcības plānu vai profesionālās orientācijas plānu sagatavošana un plūsmas shēmas noteikšana centrā, personas informēšana par darba tirgu, tiesību aktiem un arodapmācību iespējām, nodarbinātības iespējām; profesionālā orientācija – mērķu noteikšana, psiholoģiskais novērtējums, izpratne par to, kādi ir labākie lēmumi attiecībā uz darbu, iespējamo variantu noteikšana, labāko risinājumu izvēle; pārskats par metodēm un tehnikām amatu noteikšanai; pārskats par veidiem, kādos vērsties pie iespējamā darba devēja; pārskats par uzvedību pirms un pēc intervijas; ieteikumi attiecībā uz citām centra aktivitātēm – apmācības programmām, konsultācijām un palīdzību neatkarīgas darbības vai uzņēmējdarbības uzsākšanai. – Mobilitātes pabalsti. Šos piedāvās tām personām, kuras ir spējušas nodibināt savu uzņēmumu vai uzsākušas strādāt jaunā darbavietā vairāk nekā 50 km attālumā no viņu pastāvīgas dzīvesvietas. Šo pabalstu darbiniekam izmaksā vienu reizi, iesniedzot vajadzīgos apliecinošos dokumentus. – Transporta pabalsti. Te ietverta to ceļa izdevumu atlīdzināšana, kas radušies, lai darbinieks varētu piedalīties centra organizētajās darbībās un aktīvi meklēt darbu. – Darba meklēšanas pabalsti. Šajā pakalpojumā piešķir naudas summu darbiniekiem, kas piedalās vismaz divās centra organizētās aktivitātēs, piedalās darba devēja rīkotās atlasēs darbā pieņemšanas nolūkā, un izstrādā papildu plānu gadījumam, ja intervija nenorisinās labvēlīgi. – Apmācība. Šī darbība ietver dalības reģistrēšanu kursiem pēc tam, kad ir saņemta profesionālā orientācija; kursa grupas izveidošanu (minimālais dalībnieku skaits grupā – 7, maksimālais – 28 cilvēki); dalību apmācību kursos; kursa novērošanu un koordinēšanas darbības (daļēji testēšana) un kursu pabeidzēja novērošanu un pasākumus pēc kursu noslēguma vēl sešus mēnešus. – Prakses pabalsti. Šajā pakalpojumā ietverts pabalsts dalībai praksē divu līdz četru nedēļu garumā, ko organizē potenciālie nākamie darba devēji. Šādas prakses tiks organizētas īpaši tiem darba ņēmējiem, kuri bija līdzīgos amatos Nokia uzņēmumā, bet kuriem nav konkrētu praktisku spēju vai pieredzes. – Finansiālā palīdzība, ko piešķir pēc sertifikāta saņemšanas pēc apmācību programmas absolvēšanas. Pēc sekmīgas apmācību kursa pabeigšanas tiesību aktos noteiktajā termiņā tiks izsniegta apliecība par iegūtajām prasmēm. Finansiālais atbalsts tiks piešķirts dalībniekiem, kuri saņems apliecību par veiksmīgu profesionālās apmācību programmas kursu beigšanu. – Uzņēmējdarbības veicināšana. Izmantojot profesionālo orientāciju un finansiālu palīdzību neatkarīgas darbības uzsākšanai vai jauna uzņēmumu dibināšanai, ir ierosinātas šādas darbības: darba grupu izveidošana atbilstoši noteiktajām īpašībām un vajadzībām – neatkarīgas darbības grupas (ārštata darbinieki, individuāli uzņēmumi, ģimeņu apvienības), grupas jaunu uzņēmumu veidošanai; individuāla profesionālā orientācija – galvenokārt tehniska palīdzība uzņēmuma izveidošanai, pārskats par attiecīgo tiesību aktu prasībām, dibināšanas līguma un statūtu sagatavošana, darbības mērķa noteikšana, juridiskas vai fiziskas personas reģistrācija, līgumu izpilde, dokumentu legalizēšana; uzņēmējdarbības plāna izstrādāšana; uzņēmējdarbības grupas apmācība – vadības moduļi, mārketinga un pārdošanas metodes, tiesību akti, uzskaites un pamata grāmatvedības jautājumi; situāciju analīze – uzņēmējdarbības piemēri dažādās darbības jomās, uzsākšanas un attīstības posmi, uzraudzības pasākumi. – Finansiāla palīdzība patstāvīgas darbības uzsākšanai. Šeit ir ietverta finansiāla palīdzība neatkarīgas darbības uzsākšanai vai jauna uzņēmuma dibināšanai. Šī summa – aptuveni EUR 1 800 personai – būs nepieciešama, lai iegādātos iekārtas, kas ir vajadzīgas neatkarīgas darbības uzsākšanai vai jauna uzņēmuma dibināšanai (t. i., tā dēvētais “darbības sākšanas līdzekļu komplekts”, kas ir ļoti svarīgs, uzsākot jaunu darbību). – Mentorings un atbalsts pēc pieņemšanas darbā. Šā pakalpojuma mērķis ir atvieglot integrāciju un pielāgošanos jauna darba apstākļiem. Darbības veiks ne ilgāk kā sešus mēnešus un tās tiks izstrādātas, lai atbilstu jaunajiem darba ņēmējiem. – Finansiāla palīdzība personām ar bērniem. Individuāls finansiālais atbalsts tiks piešķirts darba ņēmējiem, kas ir vienīgie pelnītāji viena vecāka ģimenēs ar bērniem, un arī darbiniekiem, kuriem ir bērni, ko tie nevar uzraudzīt projekta darbību laikā, tostarp arī darba interviju laikā. Šīs palīdzības mērķis ir sniegt darbiniekiem iespēju samaksāt par privāto bērnudārzu pakalpojumiem vai aukļu dienesta pakalpojumiem, kas jāizmanto laikā, kamēr vecāki piedalās centra darbībās. Šī individuālā palīdzība ietvers bērnudārzu vai specializēto uzņēmumu kā apakšuzņēmēju sniegtos pakalpojumus. Pārejas periodā tiem darbiniekiem, kuri tiks atbalstīti, būs piešķirti taloni, un darbinieki savukārt tos izsniegs tiem pakalpojumu sniedzējiem, kas vēlēsies sniegt darbiniekam nepieciešamos pakalpojumus. Talonus pakalpojumu sniedzējiem atlīdzinās centrs. 26. EGF īstenošanas izdevumi, kas ir norādīti pieteikumā saskaņā ar Regulas (EK) Nr. 1927/2006 3. pantu, iekļauj sagatavošanas, pārvaldības un kontroles pasākumu izdevumus, kā arī informēšanas un reklāmas izdevumus. 27. Šie Rumānijas iestāžu sniegtie individualizētie pakalpojumi ir aktīvi darba tirgus pasākumi, kas ir piemērotas darbības, kuras definētas Regulas (EK) Nr. 1927/2006 3. pantā. Saskaņā ar Rumānijas iestāžu aplēsēm šo pakalpojumu kopējās izmaksas ir EUR 4 527 200, no kuriem izdevumi par individualizētajiem pakalpojumiem sasniedz EUR 4 346 200 un izdevumi par EGF īstenošanu ir EUR 181 000 (4,00 % no kopējās summas). Kopējais no EGF pieprasītais finansējums ir EUR 2 942 680 (65 % no kopējām izmaksām). Pasākumi || Aprēķinātais darbinieku skaits mērķgrupā || Aprēķinātās izmaksas uz vienu darbinieku mērķgrupā (EUR) || Kopējās izmaksas (EGF un valsts līdzfinansējums) (EUR) Individualizētie pakalpojumi (Regulas (EK) Nr. 1927/2006 3. panta pirmā daļa) Pirmsatlaišanas pakalpojumi || 1 416 || 120 || 169 920 Darbinieku reģistrācija || 1 416 || 10 || 14 160 Informēšana un profesionālā orientācija || 1 416 || 1 100 || 1 557 600 Mobilitātes pabalsti || 40 || 580 || 23 200 Transporta pabalsti || 1 000 || 100 || 100 000 Darba meklēšanas pabalsts || 800 || 200 || 160 000 Apmācība || 1 000 || 800 || 800 000 Prakses pabalsti || 150 || 1 000 || 150 000 Finansiālā palīdzība, ko piešķir pēc sertifikāta saņemšanas pēc apmācību programmas absolvēšanas || 850 || 200 || 170 000 Uzņēmējdarbības veicināšana || 150 || 700 || 105 000 Finansiāla palīdzība patstāvīgas darbības uzsākšanai || 150 || 1 800 || 270 000 Mentorings un atbalsts pēc pieņemšanas darbā || 1 416 || 520 || 736 320 Finansiāla palīdzība personām ar bērniem || 150 || 600 || 90 000 Individualizēto pakalpojumu starpsumma || || 4 346 200 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas darbības || || 131 000 Pārvaldība || || 15 000 Informācija un reklāma || || 20 000 Kontroles pasākumi || || 15 000 Starpsumma: izdevumi par EGF īstenošanu || || 181 000 Kopējās paredzamās izmaksas || || 4 527 200 EGF finansējums (65 % no kopējām izmaksām) || || 2 942 680 28. Rumānija apstiprina, ka iepriekš minētie pasākumi papildina darbības, ko finansē no struktūrfondiem un ka ir ieviesti pienācīgi pasākumi, lai nepieļautu divkāršu finansējumu, izmantojot citus ES instrumentus. 29. Rumānijas iestādes ir parakstījušas pamatprotokolu, kas ļauj savstarpēji pārbaudīt Darba, ģimenes lietu un sociālās aizsardzības ministrijas, ESF līdzfinansētās nozaru darbības programmas “Cilvēkresursu attīstība” (SOPHRD) vadošās iestādes, kā arī Valsts nodarbinātības aģentūras datu bāzes, lai novērstu divkāršu finansējumu pasākumiem saskaņā ar ESF un EGF. Savstarpēji pārbaudītas tiks arī darba devēja saistības attiecībā uz kolektīvo atlaišanu un saistītām darbībām, lai tās tiktu izslēgtas no individualizētās paketes, ko nodrošina ar EGF līdzfinansējuma palīdzību. 30. Valsts nodarbinātības aģentūra ir izstrādājusi pārvaldības pamatnostādnes procedūru pārvaldībai attiecībā uz EGF ieguldījumu – tās ir izstrādātas darbiniekiem, kas pārvalda EGF palīdzību, un tās ir saskaņā ar citu ES finanšu pārvaldības noteikumiem. Datums(-i), kad tika sākti vai kad plānots sākt individualizētos pakalpojumus atlaišanas skartajiem darbiniekiem 31. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darba ņēmējiem Rumānija sāka sniegt 2011. gada 8. decembrī. Tāpēc minētajā dienā sākas piemērotības periods palīdzībai, kuru varētu piešķirt no EGF. Procedūras apspriedēm ar sociālajiem partneriem 32. Rumānijas iestādes ir ziņojušas, ka procedūrās apspriedēm ar sociālajiem partneriem par ierosināto saskaņoto individualizēto pakalpojumu paketi iekļautas divas sanāksmes, kas notika 2011. gada oktobrī. Viena notika Cluj ar pārstāvjiem no arodbiedrībām, darba devēju organizācijām un valsts iestādēm, un otra notika vadošās iestādes galvenajā mītnē – to laikā valsts līmenī tika panākta vienošanās par sociālo partneru iesaistīšanu pieprasījuma sagatavošanas procesā EGF līdzekļu izmantošanai saistībā ar Nokia situāciju. 33. Rumānijas iestādes apstiprināja, ka ir ievērotas valsts un ES tiesību aktos noteiktās prasības par kolektīvo atlaišanu. Informācija par darbībām, kas ir obligātas saskaņā ar valsts tiesību aktiem vai koplīgumiem 34. Saskaņā ar Regulas (EK) Nr. 1927/2006 6. pantā noteiktajiem kritērijiem Rumānijas iestādes pieteikumā: · apstiprināja, ka EGF finansiālais ieguldījums neaizvieto pasākumus, par ko atbild uzņēmumi saskaņā ar valsts tiesību aktiem vai koplīgumiem; · pierādīja, ka ar darbībām atbalsta individuālus darbiniekus un tās neizmanto uzņēmumu vai nozaru pārstrukturēšanai; · apliecināja, ka iepriekš minētās attiecināmās darbības netiek finansētas no citiem ES finanšu instrumentiem. Pārvaldības un kontroles sistēmas 35. Rumānija ir informējusi Komisiju, ka finansiālo ieguldījumu pārvaldīs Valsts nodarbinātības aģentūra, kura ir pilnvarotā valsts iestāde, kas atbild par Rumānijai sniegto EGF līdzekļu pārvaldību. Šai sakarā tika pieņemts valdības Lēmums Nr. 1086/2010, ar ko izveido institucionālo sistēmu Rumānijai sniegtās EGF finansiālās palīdzības koordinēšanai un pārvaldībai. 36. Rumānijas iestādes ir arī paziņojušas Komisijai, ka Darba, ģimenes lietu un sociālās aizsardzības ministrija ir izstrādājusi un apstiprinājusi īpašu procedūru rokasgrāmatu, kas paredzēta konkrēti Rumānijai sniegtā EGF finansējuma pārvaldībai. Rokasgrāmatā aprakstīts, kā jāpārvalda EGF, dažādu dienestu starpdienestu attiecības un pienākumi, un ar to nodrošina atbilstību vispārējiem EGF finansējuma pārvaldības principiem, kā arī ar tiesisko regulējumu. 37. Rumānija informēja Komisiju, ka ar Rumānijas likumu Nr. 200/2010, ievērojot 62. panta noteikumus Padomes Regulā (EK) Nr. 1083/2006, par EGF revīzijas iestādi tika izraudzīta Rumānijas Revīzijas palātas revīzijas iestāde. Finansējums 38. Pamatojoties uz Rumānijas pieteikumu, ierosinātais EGF ieguldījums saskaņotajai individualizēto pakalpojumu paketei (tostarp izdevumi par EGF īstenošanu) ir EUR 2 942 680, kas ir 65 % no kopējām izmaksām. Komisijas ierosinātais piešķīrums no fonda ir noteikts, balstoties uz Rumānijas sniegto informāciju. 39. Ņemot vērā EGF ieguldījuma maksimālo iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus visā iepriekš minētās summas apmērā, piešķirot līdzekļus atbilstoši finanšu shēmas 1.a pozīcijai. 40. Ņemot vērā ierosināto finansiālā ieguldījuma apjomu, vairāk nekā 25 % no EGF rezervētā maksimālā gada apjoma būs pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 41. Komisija, nākot klajā ar šo priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā tiks sasaukta oficiāla trīspusēja sanāksme ar budžeta lēmējinstitūcijas abām iestādēm. 42. Komisija atsevišķi iesniedz līdzekļu pārvietojuma pieprasījumu, lai tos iekļautu 2012. gada budžeta īpašajās saistību apropriācijās, kā paredzēts 2006. gada 17. maija Iestāžu nolīguma 28. punktā. Maksājumu apropriāciju avots 43. Maksājumu apropriāciju summa, kas sākotnēji iekļauta budžeta pozīcijā 04 05 01, 2012. gada tiks pilnībā izmantota pēc tam, kad abas budžeta lēmējinstitūcijas iestādes būs pieņēmušas līdz šim iesniegtos priekšlikumus par EGF izmantošanu, un tādējādi tā ir nepietiekama, lai segtu šajā pieteikumā norādīto summu. Būs nepieciešams palielināt EGF budžeta pozīcijas maksājumu apropriācijas, izdarot pārvietojumu, ja varēs atrast pieejamu apropriāciju avotu, vai arī izdarot budžeta grozījumus. Apropriācijas no šīs budžeta pozīcijas tiks izmantotas, lai segtu EUR 2 942 680, kas nepieciešami šim pieteikumam. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Rumānijas pieteikums EGF/2011/014 RO/Nokia) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[12] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[13] un jo īpaši tās 12. panta 3. punktu, ņemot vērā Eiropas Komisijas priekšlikumu[14], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām būtiskām strukturālām izmaiņām pasaules tirdzniecības modeļos, un lai palīdzētu viņiem atkal iesaistīties darba tirgū. (2) Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi. (3) Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir EUR 500 miljoni gadā. (4) Rumānija 2011. gada 22. decembrī iesniedza pieteikumu par EGF izmantošanu attiecībā uz atlaišanas gadījumiem uzņēmumā SC Nokia Romania SRL un vienā tās piegādātāja uzņēmumā un vēlāk šo pieteikumu papildināja, līdz 2012. gada 22. augustam iesniedzot papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina piešķirt līdzekļus EUR 2 942 680 apmērā. (5) Tādēļ EGF būtu jāizmanto, lai sniegtu finansiālu ieguldījumu saistībā ar Rumānijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanās fondu (EGF), lai piešķirtu EUR 2 942 680 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Atbilstīgi Regulas (EK) Nr. 1927/2006 3. panta trešajai daļai. [4] http://press.nokia.com/2011/09/29/nokia-continues-to-align-its-workforce-and-operations. [5] EGF/2012/006 FI/Nokia Salo [6] http://www.nokia.com/global/about-nokia/investors/financials/reports/results---reports/. [7] http://www.results.nokia.com/results/Nokia_results2011q4e.pdf. [8] Regulāri atjaunināta informācija pieejama šeit: http://ec.europa.eu/social/BlobServlet?docId=6394&langId=en [9] www.mfinante.ro [10] http://press.nokia.com/2011/09/29/nokia-continues-to-align-its-workforce-and-operations. [11] http://www.cluj.insse.ro/cmscluj/rw/resource/2010r_struct_pop_sectcaen_t_3_29.htm?download=true [12] OV C 139, 14.6.2006., 1. lpp. [13] OV L 406, 30.12.2006., 1. lpp. [14] OV C […], […], […]. lpp.